PATVIRTINTA

Gargždų vaikų ir jaunimo laisvalaikio centro direktoriaus

2021 m. rugsėjo 1 d.

įsakymu Nr. V1-22

**GARGŽDŲ VAIKŲ IR JAUNIMO LAISVALAIKIO CENTRO 2021–2022 M. M. I PUSMEČIO VEIKLOS PLANAS**

**I. TIKSLAI, UŽDAVINIAI, PRIORITETAI**

**Veiklos tikslai:**

1. Nuoseklus, efektyvus neformalusis vaikų švietimas.
2. Veiklos stebėsenos skaitmenizacija.
3. Gerinti Laisvalaikio centro materialinę bazę.

**Veiklos uždaviniai:**

1. Neformaliojo švietimo programų veiklos stebėsena ir atnaujinimas.
2. Kryptingo mokytojų kvalifikacijos tobulinimo organizavimas.
3. Neformaliojo švietimo apskaitos sistemos diegimas.
4. Elektroninio dienyno diegimas.
5. Papildomų finansavimo šaltinių išnaudojimas.

**Prioritetai**:

1. Neformaliojo švietimo paslaugų efektyvumo didinimas.
2. Veiklos stebėsenos skaitmenizacijai.

**2021–2022 m. m veiklos tikslas:**

Vykdyti atsinaujinantį, nuoseklų neformalųjį vaikų švietimą, stebėsenai pasitelkiant skaitmenines priemones.

**2020-2021 m. m. II pusmečio veiklos analizė:**

**Centro situacija.** 2020-2021 mokslo metų II pusmečio veiklos plano įgyvendinimas vis dar buvo rimtu iššūkiu dėl susiklosčiusios pandeminės situacijos ir Lietuvoje besitęsiančio karantino. Išsikelti įstaigos tikslai ir uždaviniai buvo įgyvendinami nuotoliniu būdu. Išbandyta nuotolinė apklausų sistema, vykdytas veiklos įsivertinimas, kuriama ugdytinių vertinimo sistema, sukurtos priemonės ugdymo planavimui ir vertinimui.

Sėkmingai plėtojamos, tobulinimo ir atnaujinamos edukacinės erdvės. Efektyviai išnaudojamos socialinių tinklų siūlomos galimybės informacijos sklaidai, parodų organizavimui, pamokų vedimui.

Susiklosčiusi situacija sustiprino elektroninių tinklų kūrimo poreikį, elektroninio dienyno diegimo būtinybę, kas ir numatoma padaryti artimiausiu metu.

2020-2021 m. m. nuo sausio mėnesio buvo vykdyta 14 neformaliojo vaikų švietimo programų. Ilgalaikis nuotolinis mokymas labai smarkiai atsiliepė lankomumui. Studijose/būreliuose buvo ugdoma 260 (sausio 1 d.), 259 (gegužės 30 d.) mokiniai. Su mokiniais dirba 14 mokytojų. Atsižvelgiant į veiklų populiarumą, buvo formuojamos kelios tos pačios veiklos mokinių grupės. Siekiant ugdymo turinio sklaidos, pateikiant informaciją visuomenei apie Laisvalaikio centre ugdomų mokinių pasiekimus, buvo organizuojami nuotoliniai renginiai socialiniuose tinkluose. Mokiniams, dalyvavusiems centro organizuotoje neformaliojo vaikų švietimo veikloje, buvo sudarytos sąlygos, pagal savo veiklos kryptį, pasirodyti centro ir kitų švietimo ir kultūros įstaigų organizuojamuose renginiuose, koncertuose, kūrybinėse mokinių darbų parodose, konkursuose, turizmo renginiuose.

Vykdant projektus ir tęsiant bendradarbiavimo veiklas, buvo organizuota vaikų stovykla „Marių vėjai“.

Laisvalaikio centre karantino laikotarpiu populiariausi liko dailės ir amatų būreliai. Kūrybingų mokytojų, bei mokinių dėka, šių būrelių mokinių darbai, šį pusmetį papuošė Laisvalaikio centro virtualias erdves. Parodos bei kitų veiklų pristatymai video formatu buvo talpinami Laisvalaikio centro facebook puslapyje, studijų/būrelių grupėse bei socialinių partnerių facebook paskyrose.

Su **Centro taryba** buvo derinamas ugdymo planas, mokytojų darbo krūviai, finansiniai klausimai.

Šiais 2021-2022 m.m. pagrindinį dėmesį skirsime:

1. Neformaliojo švietimo paslaugų efektyvumo didinimui.
2. Veiklos stebėsenos skaitmenizacijai.

**II. UŽDAVINIŲ ĮGYVENDINIMO PRIEMONĖS**

|  |  |  |  |  |  |
| --- | --- | --- | --- | --- | --- |
| **Eil. nr.** | **Priemonė** | **Pasiekimo indikatorius**  **(sėkmės kriterijus)** | **Planuojamas pasiekimo**  **laikas** | **Atsakingas asmuo** | **Laukiami rezultatai** |
| **1** | **2** | **3** | **4** | **5** | **6** |
| **1. Tikslas. Nuoseklus, efektyvus neformalusis vaikų švietimas.** | | | | | |
| 1.1. | **Uždavinys.** Neformaliojo švietimo programų efektyvus vykdymas. | | | | |
| 1.1.1. | Studijų/būrelių komplektavimas, veiklos planavimas. | Surinktos siūlomų studijų/būrelių pilnos grupės, ugdytinų poreikius atitinkančių darbo grafikų sudarymas. | Rugsėjo mėn. | Direktoriaus pavaduotojas. | Sukomplektuotos 14 studijų/būrelių pilnos grupės  Sudarytas rekomendacijas atitinkantis darbo grafikas. |
| 1.1.2. | Mišraus, hibridinio mokymo galimybių išnaudojimas studijų/būrelių veiklose | Kontaktinis darbas miksuojamas su nuotoliniu atsižvelgiant į galimybes. | Lapkričio mėn. | Direktorius, direktoriaus pavaduotojas. | Mokiniai gali dalyvauti studijų/būrelių veiklose nepertraukiamai, nepaisant judrumo apribojimų. |
| 1.1.3. | Ugdomojo proceso priežiūra. | Lankomumo tikrinimas, tarpiniai veiklos aptarimai. | Gruodžio mėn. | Direktoriaus pavaduotojas, mokytojai | Vykdomas nuoseklus, kokybiškas neformalusis ugdymas. |
| 1.2. | **Uždavinys**. Kryptingo mokytojų kvalifikacijos tobulinimo organizavimas. | | | | |
| 1.2.1. | Individualių kvalifikacijos tobulinimo krypčių nustatymas. | Mokytojų individualių kvalifikacijos tobulinimo planų sudarymas. | Spalio mėn. | Direktoriaus pavaduotojas,  mokytojai | Kryptingas Laisvalaikio centro tikslus atitinkantis mokytojų kvalifikacijos tobulinimas. |
| 1.2.2. | Kvalifikacijos tobulinimo stebėsena | Individuali kvalifikacijos tobulinimo eigos ataskaita-aptarimas. | Gruodžio mėn. | Direktoriaus pavaduotojas, mokytojai | Kryptingas, bet lankstus mokytojų kvalifikacijos tobulinimas. |
| **2 Tikslas. Veiklos stebėsenos skaitmenizavimas.** | | | | | |
| 2.1. | **Uždavinys.** Neformaliojo švietimo apskaitos sistemos diegimas. | | | | |
| 2.1.1. | Pasiruošimas neformaliojo švietimo apskaitos sistemos naudojimui. | Mokytojai supažindinti su apskaitos sistema.  Surinkti duomenys sistemos aktyvavimui. | Rugsėjo mėn. | Direktoriaus pavaduotojas | 14 mokytojų suteiktos prieigos prie apskaitos sistemos kortelės.  Mokytojams išduoti moksleivių pažymėjimų nuskaitymo įrenginiai.  Visi, moksleivių pažymėjimus turintys ugdytinai registruoti apskaitos sistemoje. |
| 2.1.2. | Skaitmeninės apskaitos sistemos naudojimo analizė. | Atliktas tyrimas dėl apskaitos sistemos naudojimo.  Padaryta tyrimo duomenų analizė. | Gruodžio mėn. | Direktoriaus pavaduotojas | Suformuotos išvados apie apskaitos sistemos efektyvumą. |
| 2.2. | **Uždavinys.** Elektroninio dienyno diegimas. | | | | |
| 2.2.1. | Pasirinktas elektroninio dienynas. | Įvykdyta apklausa apie elektroninių dienynų pasiūlą ir naudojimo sąlygas. | Spalio - lapkričio mėn. | Direktoriaus pavaduotojas | Surinkti duomenys apie bent 2 elektroninių dienynų teikiamas galimybes, sąlygas, suderinamumą ir kainas.  Pasirinktas elektroninis dienynas naudojimui. |
| 2.2.2. | Pasiruošimas elektroninio dienyno naudojimui. | Mokytojai supažindinti su elektroninio dienyno galimybėmis. E.dienynas pradėtas naudoti. | Gruodžio mėn. | Direktoriaus pavaduotojas | Įstigoje pradėtas naudoti e.dienynas. |
| **3. Tikslas. Gerinti Laisvalaikio centro materialinę bazę.** | | | | | |
| 3.1. | **Uždavinys.** Papildomų finansavimo šaltinių išnaudojimas. | | | | |
| 3.1.1. | Projektinės veiklos vykdymas. | Teikiamos paraiškos projektiniam finansavimui. | Gruodžio mėn. | Direktorius | Sudarytos sąlygos inventoriaus ir ugdymo priemonių papildymui panaudojant projektines lėšas. |
| 3.1.2. | Verslo sektoriaus pritraukimas. | Bendradarbiavimo su verslo sektoriaus atstovais sutartys. | Gruodžio mėn. | Direktorius | Verslo sektoriaus įsitraukimas į Laisvalaikio centro veiklas. |
| 3.1.3. | Racionalus tėvų indėlių ir 1,2 % paramos panaudojimas. | Mokymo priemonių poreikio nustatymas (mokytojų apklausa) ir tikslinis lėšų panaudojimas. | Gruodžio mėn. | Direktorius | Įsigytos naujos priemonės ir inventorius studijų ir būrelių veikloms vykdyti. |

**III. MOKYKLOS TARYBOS POSĖDŽIAI 2021–2022 M. M. I PUSMEČIO**

|  |  |  |  |
| --- | --- | --- | --- |
| **Eil. Nr.** | **Posėdžio pavadinimas** | **Data** | **Atsakingas asmuo** |
|  | Laisvalaikio centro 2020-2021 m.m. analizė, centro veiklos kokybės įsivertinimo ataskaita. Darbo plano aptarimas ir veiklos perspektyvų numatymas. | 2021 m. rugsėjo mėn. | Tarybos pirmininkas,  direktorius |

**IV. MOKYTOJŲ TARYBOS POSĖDŽIAI**

**2021–2022 M. M. I PUSMEČIO**

|  |  |  |  |  |
| --- | --- | --- | --- | --- |
| **Eil.**  **Nr.** | **Posėdžio pavadinimas** | **Tikslai** | **Data** | **Atsakingas** |
| 1. | Laisvalaikio centro veiklos 2020–2021 m. m. analizė, Laisvalaikio centro veiklos tobulinimo veiksmų plano įgyvendinimas.  Laisvalaikio centro veiklos programos 2021–2022 m. m. I pusmečio svarstymas ir tvirtinimas. | 1. Atlikta veiklos programos ir veiklos tobulinimo veiksmų plano analizė.  2. Patvirtinti Laisvalaikio centro veiklos programą 2021—2022 m. m. I pusmečio. | 2021-08-31 | Direktorius,  direktoriaus pavaduotojas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos

2021 m. rugsėjo 31 d. posėdžio

protokoliniu nutarimas

(protokolas Nr. V6–4)